b'\n_START_ARTICLE_\nAiri\xc5\xb3 seteris\n_START_SECTION_\nKilm\xc4\x97 ir paskirtis\n_START_PARAGRAPH_\nPagal spalv\xc4\x85 airi\xc5\xb3 seteriai yra dviej\xc5\xb3 r\xc5\xab\xc5\xa1i\xc5\xb3: vienspalviai ka\xc5\xa1toniniai ir rudad\xc4\x97miai, t. y., balti su rudomis d\xc4\x97m\xc4\x97mis. Manoma, jog pirmiau buvo rudad\xc4\x97mis seteris, i\xc5\xa1 kurio selekciniu b\xc5\xabdu atsirado vienspalvis ka\xc5\xa1toninis. _NEWLINE_Duomen\xc5\xb3 apie airi\xc5\xb3 seterio kilm\xc4\x99 labai nedaug, tiksliai nustatyti prot\xc4\x97vius ne\xc4\xafmanoma. Airi\xc5\xb3 seterio prot\xc4\x97viais pagal kai kuriuos \xc5\xa1altinius laikomas spanielis, airi\xc5\xb3 vandens spanielis, kry\xc5\xbemintas su angl\xc5\xb3 seteriu. Taip pat manoma, kad airi\xc5\xb3 seteris turi pointerio, setergordono ir bladhaundo kraujo. _NEWLINE_Airi\xc5\xb3 seteriai jau buvo \xc5\xbeinomi nuo XVI am\xc5\xbeiaus. Vienas i\xc5\xa1 pirm\xc5\xb3j\xc5\xb3 airi\xc5\xb3 seteri\xc5\xb3 veis\xc4\x97j\xc5\xb3 buvo Morisas O`Konoras. 1779 m. jis nuomojo sodybas airi\xc5\xb3 seteri\xc5\xb3 dresavimui. Jo \xc5\xa1unys buvo ka\xc5\xa1tonin\xc4\x97s spalvos su baltom d\xc4\x97m\xc4\x97m, bet ne juodos spalvos. To pa\xc4\x8diu laiku buvo ir seteri\xc5\xb3 su juodu snukiu. Airijos veis\xc4\x97jus vienijo noras sukurti veisl\xc4\x99, kuri tikt\xc5\xb3 airi\xc5\xb3 med\xc5\xbeiokliniams plotams. Airija su pla\xc4\x8diomis pelk\xc4\x97mis ir laukais bei tankiais kr\xc5\xabmynais buvo med\xc5\xbeiokl\xc4\x97s rojus ir i\xc5\xa1 med\xc5\xbeioklinio \xc5\xa1uns buvo reikalaujama greitos paie\xc5\xa1kos bei i\xc5\xa1tverm\xc4\x97s. _NEWLINE_XIX a. ka\xc5\xa1tonin\xc4\x97 seterio spalva beveik i\xc5\xa1st\xc5\xabm\xc4\x97 balt\xc4\x85 seterio spalv\xc4\x85 su rudomis d\xc4\x97m\xc4\x97mis, kuri tapo tokia reta, kad atsirado beveik prie pat i\xc5\xa1nykimo ribos. Nuo 1920 m. buvo dedamos pastangos \xc5\xa1ios spalvos atgaivinimui. _NEWLINE_Pirmasis airi\xc5\xb3 seterio standartas pasirod\xc4\x97 1885 m. 1906 m. \xc4\xafsik\xc5\xabr\xc4\x99s airi\xc5\xb3 seteri\xc5\xb3 klubas r\xc5\xabpinosi \xc5\xa1ios veisl\xc4\x97s likimu Pranc\xc5\xabzijoje._NEWLINE_Ari\xc5\xb3 seteris prisitaiko prie bet kurios aplinkos, jam patinka dr\xc4\x97gnos vietov\xc4\x97s. Seteris - med\xc5\xbeioklinis \xc5\xa1uo ir yra skirtas slank\xc5\xb3 bei kurapk\xc5\xb3 med\xc5\xbeioklei. Dabar dar auginamas kaip \xc5\xa1eimos draugas.\n_START_SECTION_\nI\xc5\xa1vaizda\n_START_PARAGRAPH_\nRudad\xc4\x97mio airi\xc5\xb3 seterio \xc5\xabgis ties ketera: 62-66 cm (patin\xc5\xb3), 57-61 cm (pateli\xc5\xb3); ka\xc5\xa1toninio: 57-70 cm (patin\xc5\xb3), 54-67 cm (pateli\xc5\xb3). Svoris nuo 20 kg iki 30 kg._NEWLINE_K\xc5\xabno sandara proporcinga. Labai raumeningas, ne per storas kaklas neturi pagurklio. \xc5\xbdi\xc5\xabrint i\xc5\xa1 \xc5\xa1ono kr\xc5\xabtin\xc4\x97 yra siaura. Ji tur\xc4\x97t\xc5\xb3 b\xc5\xabti kiek \xc4\xafmanoma gilesn\xc4\x97. Raumeningas, \xc5\xa1iek tiek i\xc5\xa1gaubtas juosmuo._NEWLINE_Airi\xc5\xb3 seterio ovali kaukol\xc4\x97, pailga galva. Snukis gan\xc4\x97tinai kvadratin\xc4\x97s formos. Stand\xc5\xbeios l\xc5\xabpos n\xc4\x97ra kaban\xc4\x8dios. Nosies galiukas gali b\xc5\xabti juodas, rudas arba ka\xc5\xa1tonin\xc4\x97s spalvos. Baltai ka\xc5\xa1toninio seterio galva yra kiek platesn\xc4\x97._NEWLINE_Ausys vidutinio dyd\xc5\xbeio, kaban\xc4\x8dios ausys turi vien\xc4\x85 ry\xc5\xa1ki\xc4\x85 rauk\xc5\xa1l\xc4\x99. Baltai ka\xc5\xa1tonini\xc5\xb3 seteri\xc5\xb3 ausys yra aki\xc5\xb3 auk\xc5\xa1tyje. Nedidel\xc4\x97s akys yra tamsios spalvos (rudos)._NEWLINE_Kojos ilgos, raumeningos, stipri\xc5\xb3 kaul\xc5\xb3. Ma\xc5\xbeos, bet labai tvirtos leten\xc4\x97l\xc4\x97s. Tvirti, suspausti ir tinkamai i\xc5\xa1gaubti pir\xc5\xa1tai. Tarpupir\xc5\xa1\xc4\x8diai ap\xc5\xbe\xc4\x97l\xc4\x99 kailiu._NEWLINE_Vidutinio ilgio uodega yra palyginti \xc5\xbeemai. \xc4\xae gal\xc4\x85 plon\xc4\x97janti. Uodega laikoma horizontali nugaros linijai arba \xc5\xbeemai nuleista. Apaugusi puo\xc5\xa1niais ilgais plaukais._NEWLINE_Kailis vienspalvis arba ka\xc5\xa1tonin\xc4\x97s spalvos ir rudad\xc4\x97mis - baltos spalvos su rudomis d\xc4\x97m\xc4\x97mis bei \xc5\xa1lakeliais. Trumpas kailis yra ant galvos bei leten\xc5\xb3 prie\xc5\xa1akin\xc4\x97s pus\xc4\x97s. Vidutinio ilgio kailis, dengiantis kitas k\xc5\xabno dalis, neb\xc5\xabna nei garbanotas, nei raitytas. Ilgas ir \xc5\xa1velnus kailis matomas vidin\xc4\x97se vis\xc5\xb3 keturi\xc5\xb3 leten\xc5\xb3 pus\xc4\x97se. Puo\xc5\xa1niai karantis ir krentantis kailis yra pilvo srityje.\n_START_SECTION_\nCharakteris ir elgesys\n_START_PARAGRAPH_\nD\xc4\x97m\xc4\x97tasis airi\xc5\xb3 seteris laikomas kur kas ramesniu \xc5\xa1unimi nei vienspalvis ka\xc5\xa1toninis. Airi\xc5\xb3  seteris yra nuolat kupinas energijos, \xc5\xabmus ir nepriklausomas. Turi puikiai i\xc5\xa1vystyt\xc4\x85 uosl\xc4\x99._NEWLINE_Labai m\xc4\x97gsta fizin\xc4\xaf aktyvum\xc4\x85 ir bent kur\xc4\xaf laik\xc4\x85 turi b\xc5\xabti paleistas pab\xc4\x97gioti be pavad\xc4\x97lio. Namie - sant\xc5\xabrus ir ramus, lauke - m\xc4\x97gstantis pad\xc5\xabkti ir pai\xc5\xa1dykauti._NEWLINE_Seterio jautriam b\xc5\xabdui privalomas \xc5\xa1velnus, bet nuoseklus aukl\xc4\x97jimas.'